Siapa Veerappan?
Suami saya.
Apa yang awak paling suka tentang dia?
Dia sanggup berkorban nyawa
jika orang setia kepadanya.
Tapi jika seseorang cuba mengkhianatinya,
dia akan bunuh mereka.
Tak pernah ada perkembangan seperti ini
dalam sejarah dunia moden.
Tak pernah ada penjenayah seperti Veerappan.
Veerappan dan konconya telah membunuh 119 orang setakat ini.
Meskipun dua negeri cuba selama sedekad untuk tangkap penjenayah yang ganas ini,
dia berjaya melepaskan diri tanpa dihukum.
Ini merupakan kerisauan seluruh negara.
Kami bekerja keras untuk tangkap penyamun hutan Veerappan.
Bagaimana dia boleh jadikan dua negeri sebagai tebusan?
Ini bukan pemberontakan atau keganasan.
Fenomena Veerappan adalah unik.
Dia bagai binatang liar yang merupai manusia.
Pemburuannya menjadi pemburuan paling lama
dan menelan kos tertinggi dalam sejarah India.
"Kita mesti tangkap Veerappan." Kata mereka.
Mustahil dapat ditangkap! Pergi jahanam, tak guna.
Orang yang datang ke sini untuk tangkap saya takkan terselamat.
BAB SATU RAJA DI HUTAN
Dahulu, tak ramai pernah berjumpa Veerappan.
Tapi berita tentangnya tersebar.
"Veerappan memburu gajah.
Dia juga melakukan dua pembunuhan.
Jadi, pegawai hutan dan polis sedang mencari dia.
Dia boleh lompat dari tebing ke tebing.
Dia takkan tertangkap."
Ada satu ketika, geng dia duduk
di tanah rendah berdekatan rumah kami.
Dia sentiasa pegang senapangnya begini apabila berjalan.
Dia berjalan di hadapan
dan sekitar 15-20 orang anak buahnya akan berbaris dan ikut dia.
Mereka memegang senapang.
Pemandangan yang menarik.
Saya berdiri di belakang pokok albizia besar.
Saya tak terselindung sepenuhnya.
Saya cuma nampak misai dia.
Katanya, "Muthu, mari sini."
Itu buat saya jadi takut.
Macam mana dia tahu nama saya?
Kenapa dia mahu bercakap dengan saya?
"Muthu, mari sini. Saya nak tanya sesuatu.
Saya mahu mengahwini awak. Apa pendapat awak?"
Katanya, "Jika awak enggan,
saya takkan pandang wanita lain dalam hidup saya.
Saya takkan mencintai sesiapa lagi."
Hati saya tertawan hanya dengan kata-katanya itu.
ISTERI VEERAPPAN
Berapa umur awak ketika itu?
Mungkin sekitar 14 atau 15 tahun.
Lima belas tahun.
Berapa umur dia?
Dia 39 tahun.
Saya tak sangka hidup saya akan jadi begini.
Di seberang Kollegal, terletak hutan MM Hills.
Gaung yang dalam, gunung berhutan,
jurang tak terduga yang wujud di sana…
Ada tempat yang tak pernah dijejaki manusia.
Penjenayah paling berbahaya di India
berada di persekitaran begini.
Ini cubaan pertama saya dalam kewartawanan siasatan.
WARTAWAN SIASATAN
Saya pergi ke Gopinatham, kampung asal Veerappan.
Dusun luar bandar di sempadan Karnataka dan Tamil Nadu.
Tapi tiada sesiapa mahu bercakap tentang Veerappan secara terbuka.
- Awak tahu… - Saya tak tahu tentang dia.
- Saya tak mahu cakap tentang dia. - Jika tahu, beritahulah saya.
Kami tak tahu apa-apa tentang dia.
Penduduk kampung buta huruf,
miskin,
kelaparan
dan jalan penyelesaiannya
adalah dengan memanfaatkan
kekayaan hutan yang begitu banyak di sana.
Bagi Veerappan, inilah permulaannya.
Berkenaan jenayah di hutan…
Jenayah di hutan?
Tiada yang dapat lawan Veerappan.
Veerappan ialah ketua jenayah di hutan dan hidupan liar.
Mungkin ketua sejak lima atau enam dekad lalu.
Malangnya,
saya pegawai hutan daerah hutan itu.
PEGAWAI HUTAN KARNATAKA
Veerappan beroperasi seluas 15,000 km persegi
kesemuanya.
Apa yang membezakan dia dengan pemburu haram lain?
Keyakinan dan keberaniannya.
99 daripada 100 penjenayah
takkan mendekati kaki hadapan gajah.
Tapi Veerappan boleh mendekati gajah.
Veerappan lelaki pertama dari Gopinatham
yang tembak gajah.
Dia mula tubuhkan geng.
Dia bawa keuntungan dan jadi ketua secara perlahan-lahan.
GENG VEERAPPAN
Pada mulanya, kami mula secara tempatan.
Semakin maju perniagaan dan semakin banyak untung,
mereka jadi tamak.
Tembak lebih banyak gajah, lebih untung.
Kami tak meraguinya.
Dia amat yakin kerana dengan pemuat muncung,
tembakan tak dapat dipastikan.
Awak tak pasti jika tembakan akan tepat.
Jika sasaran jelas, dia akan tembak.
Tembakan kepala atau jantung.
VEERAPPAN A/L KUSAE MUNISAMY
BERUSIA 35 TAHUN, GOPINATHAM KOLLEGALA TALUK
Jenayah dalam dirinya amat tegar.
Dia mungkin dah bunuh sekitar 1,000 ekor gajah.
Pasti ada waktu yang dia sendiri mengaku
bahawa tiada lagi gajah di hutan.
Dia dah bunuh semua.
Jika ada sekalipun, pasti masih dalam kandungan si ibu.
Kegiatan ini perlu dihentikan. Tak boleh berterusan.
Dulu, ketua jabatan beritahu saya,
"En. Singh, kenapa tak kumpulkan sekitar 200 orang anak buah
dan dekati dia?"
Saya cuma ketawa. Dia belum lihat rupa bumi.
Hutan yang amat besar.
Awak takkan menjumpai apa-apa di hutan yang luas.
Apa kaedahnya? Pilihan apa yang ada dan apa penyelesaiannya?
DISYAKI PEMBURU HARAM GAJAH
"Mari cipta geng saingan yang akan beri maklumat
untuk menjatuhkan Veerappan."
Supaya dapat bertindak dan tangkap dia.
Pistol polis yang dirampas diberikan kepada geng saingan.
Kenapa? Jika perlu, boleh bunuh Veerappan dan terus laporkan kepada kami.
Bukankah itu jenayah?
Sememangnya satu jenayah
dan haram di sisi undang-undang.
Tapi apa lagi cara lain untuk buang duri besar di kaki
melainkan guna duri lebih kecil?
Kami hanya bunuh apabila keadaan mendesak.
Mereka ada bantuan kewangan.
Sokongan pihak berkuasa. Kekuatan.
Kami cuma ada pistol.
Mereka semua dibunuh oleh Veerappan.
Mayat mereka dibuang di Sungai Cauvery.
Tiada apa-apa dijumpai.
Masa yang amat sukar.
Keadaan pada masa itu amat sukar.
Sesiapa saja yang memasuki kawasan itu ibarat memasuki perangkap maut.
Jabatan hutan sentiasa
meminta polis untuk tolong kami.
"Jika awak tak tolong, keadaan akan jadi tak terkawal."
Tapi polis tak ambil tindakan.
Seolah-olah seluruh kawasan MM Hills
ialah kawasan simpanan peribadi Veerappan.
Pokok cendana ialah hak milik kerajaan.
KILANG MINYAK
Haruman yang memabukkan dan minyak berharga
mendapat permintaan besar di seluruh dunia.
Secara kebetulan, pokok-pokok berharga ini
tumbuh dengan banyak di dalam hutan MM Hills
dan Veerappan dengan mudah
bertukar daripada pemburu gajah kepada penyeludup pokok cendana.
Geng dia amat arif tentang hutan
dan lokasi pokok cendana.
Ramai penduduk kampung dipanggil dan dihantar ke hutan.
Kadang-kadang 100 orang, kadang-kadang 300 orang.
GENG VEERAPPAN
Bunyi deram-derum akan kedengaran di kawasan itu.
Apabila kenderaan tiba dan dimuatkan,
saya beritahu pemandu,
"Sama ada polis atau jabatan hutan
menanda kenderaan, pandu perlahan, tapi jangan berhenti
dan jika mereka halang laluan, langgar mereka dengan lori."
Jika mereka masih kejar kita, fikirkan apa nak dibuat dengan pistol."
Selepas itu, 400,000, 500,000, 600,000,
sedikit demi sedikit, semakin banyak muatan.
Kami dapat pakaian baharu.
Mereka beri kami minyak wangi
selepas dapat untung.
Jika bos mahu, dia boleh beli trak.
Bas, helikopter. Dia boleh kumpul banyak kekayaan.
Lebih banyak dia seludup, lebih terkenal dirinya.
Dia dinamakan sempena "Raja Hutan",
"Veerappan Raja Hutan", "Raja Seludup Cendana".
Orang ramai gelar dia begitu.
Ini pernah berlaku di Tamil Nadu?
Kejadian begitu tak pernah berlaku.
Dia sememangnya Raja Belantara.
Dia bergaul dengan setiap kasta
dan kepercayaan tanpa diskriminasi.
Geng dia merangkumi setiap kasta. Saya yang paling muda.
GENG VEERAPPAN
Dengan ramainya orang dan banyak makanan,
ia ibarat sebuah kampung.
Di setiap ceruk ada orang.
Pengawal dengan senapang ada di mana-mana.
Disebabkan dia ketua,
masalah kampung dilaporkan kepadanya.
Kes-kes yang tertunda
dibawa kepada Veerappan untuk mendapat keadilan.
Setiap kali ada tetamu,
soalan pertama diajukan, "Sudah makan?"
Semasa kecil, dia pernah tak makan selama berhari-hari.
"Apa saya nak buat dengan duit sebanyak itu?
Baik beri kepada yang memerlukan.
Yang miskin kekal miskin dan yang kaya kekal kaya.
Saya rasa amat sedih." Itulah dia kata.
Orang yang tinggal di bukit
menganggap Veerappan sebagai "malaikat hutan".
Mereka datang dan cium tangannya. Lelaki dan wanita peluk dia dengan erat.
Beginilah dia pintal misainya.
Dia pintal misai dan senyum begini.
Tangannya sentiasa memintal misai.
Misainya sentiasa besar dan lebat.
Jika anda tuan tanah kampung,
anda pasti suka misai lebat.
Misai ialah salah satu simbol kekuasaan, kekuatan dan kepentingan.
Misainya menjadi sebahagian daripada personanya.
Kenapa orang patuh kepadanya?
Adakah sebab senjata atau kata-katanya?
Mereka patuh kerana integritinya.
Dia sentiasa menunaikan janji.
Dia beri saya harapan
bahawa satu hari nanti, kami akan hidup secara normal dalam masyarakat ini.
Dia beritahu saya, "Saya jumpa tanah di Assam.
Saya pergi periksa tanah itu dan kembali.
Jika saya jual baki pokok cendana, kita akan dapat sedikit duit.
Kita boleh bersembunyi di sana.
Selepas kita jual muatan pokok cendana, kita akan berpindah."
Selama enam bulan, pokok cendana ditebang.
Hutan kehilangan banyak pokok cendana.
Pokok-pokok yang lain masih ada.
Hanya pokok cendana yang tiada.
Buat pertama kalinya, jabatan hutan
mula mendapat sokongan daripada polis.
Persiapan kami amat lama.
Lebih daripada dua bulan.
Kerana kami hanya ada satu peluang.
"Mari cari pokok cendana. Mari rampas."
Bagi dia, perkahwinan ini perlu dirahsiakan.
Saya tak rasa dia begitu gembira.
Ada yang mengganggu fikirannya.
Sebaik saja benang perkahwinan
diikat pada leher saya, tembakan dilepaskan.
Sejurus pulang, seorang lelaki bergegas dari Sungai Palar dan berkata,
"Pak cik, Polis Karnataka dan Tamil Nadu menyerang.
Kami tak dapat buat apa-apa.
Mereka dah rampas kayu dan bakar trak kita."
Serbuan itu betul-betul diselaraskan
dan pihak berkuasa merampas 65 tan cendana.
Rampasan paling besar
dalam sejarah sehingga hari ini.
Empayar perniagaan Veerappan
yang baru maju telah musnah.
Adakah hutan milik mereka? Bukankah milik kita juga?
Jika penduduk ada pekerjaan,
kenapa mereka nak lakukannya?
"Anda buat katil guna pokok cendana untuk ketua menteri.
Bagaimana awak dapat kayu itu?
Tak mengapa jika anda yang buat?
Tapi jadi satu kesalahan apabila saya buat demi mencari nafkah?"
Dia pernah persoalkan.
"Bunuh semua pegawai hutan dan polis yang mahu menghalang saya.
Mahu saya datang?
Biar saya datang dan saksikan berapa ramai yang saya akan bunuh."
Penyamun hutan dan penyeludup cendana, Veerappan, menyerang jip polis,
membunuh empat pegawai polis dan mencederakan dua pegawai lain.
Saudara, mereka datang pada waktu malam.
Saya bagai dirasuk amarah dan nak tembak seramai mungkin.
Jip itu cuba berundur. Kami terus menembak…
Darah memercik ke merata tempat. Polis berteriak tanpa henti.
ORANG RAMAI MENGERUMUNI VAN YANG MEMBAWA MAYAT POLIS
Apabila saya dapat tahu,
saya terkejut dan tercengang.
Seorang penduduk kampung amat berani
sehingga mahu melawan polis seorang sendiri.
Ini tak pernah berlaku.
IBU PEJABAT POLIS BERKUDA
Kerajaan Karnataka terpaksa ambil tindakan.
SERANGAN HENDAP MEMBUATKAN STRATEGI BAHARU HARUS DIBENTUK
Karnataka dengan segera menubuhkan pasukan petugas khas
untuk menangkap Veerappan.
Pasukan itu dikenali sebagai PTK.
Pemburuan dimulakan.
Dua puluh lima pegawai duduk di dalam helikopter besar.
Kami merentasi Gopinatham.
Saya boleh nampak Sungai Cauvery.
Helikopter diterbangkan rendah dan banyak gajah berlari-lari.
Bison berlari-lari.
Seperti filem Inggeris, Rambo.
Macam medan perang.
Pegawai memegang mesingan ringan yang dipasang
dan dikelilingi beg pasir.
Tak, saya tak gemuruh.
Tapi saya fikir bahawa sesuatu yang amat serius akan berlaku di sini.
'HARIMAU' ASHOK KUMAR PASUKAN TUGAS KHAS KARNATAKA
Saya terkenal dengan ketegasan.
Saya kenal pasti kes-kes pembunuhan sensasi Bandar Bangalore.
Saya tembak ketua samseng Bandar Bangalore yang ganas.
Saya beritahu kerana saya terkenal dalam jabatan.
Saya dapat banyak perhatian sebagai polis.
Semestinya saya boleh musnahkan Veerappan.
Kami fikir
dengan mencari di hutan, kami dapat cari dia,
tembak atau berkas dia.
Dia ada geng di sana.
Muthulakshmi juga ahli geng itu bersama wanita lain.
Macam kejar-mengejar anjing dan kucing.
Itu baru permulaan.
Berita semakin tersebar.
Selama sekitar tiga hari, saya lari dan bersembunyi jika nampak polis.
Mereka melawat setiap rumah dan bertanya tentang Veerappan.
Veerappan dia bawa saya menyeberangi sungai
dan kami tinggal di bukit selama seminggu.
Itu pengalaman pertama saya bersamanya di dalam hutan.
Selama sekitar tiga hari,
mimpi saya semuanya tentang gajah.
Saya kata, "Jika awak mati, saya pun mati.
Jika awak terjun dari tebing, saya pun sanggup terjun."
Saya nampak sinar kejayaan.
Saya ada harapan.
Saya fikir dalam masa setahun, kami dapat tangkap Veerappan.
Teori Darwin. Perjuangan yang paling kental.
Tapi kami tak tahu kesukaran operasi.
Pada musim panas, tiada air.
Langsung tiada.
Kami pernah jilat titisan air di atas rumput pada waktu pagi.
Pada musim sejuk, cuaca amat sejuk.
Kabus bagaikan hujan.
Kami tak macam askar, dilatih dengan keras untuk masuk ke hutan.
Kami berasal dari Bangalore.
Jadi, kami bergelut di hutan.
Orang-orang ini mahu datang dan cuba nasib.
Mereka semua fikir…
"Awak orang jenis apa?
Awak belum tangkap Veerappan? Saya datang sekian dan sekian.
Selama seminggu, kami akan tangkap Veerappan."
Mereka datang,
berkhemah,
tukar pakaian,
ubah gaya mereka,
tapi gagal mendekati Veerappan.
ADAKAH VEERAPPAN TAKKAN TERTANGKAP?
Ada dua kaedah untuk tangkap penjenayah.
Sama ada anda cari dia, dapatkan lokasi dan cari.
Kaedah lain, buat dia menyerah.
Bagaimana caranya? Anda perlu bertindak secara psikologi.
Dengan itu, saya perlu sebut nama
pegawai hutan kanan, Srinivas.
PEGAWAI HUTAN KARNATAKA
Srinivas ialah individu yang berminat untuk mengubah orang.
Orang macam Gandhi.
Dia mahu mengubah orang tanpa memukul mereka.
Dia rancang mahu pujuk Veerappan untuk menyerah.
Untuk pulihkan dia.
Semasa kami meronda hutan dengan agresif,
Srinivas bina hubungan dengan rakan serta keluarga ahli geng itu.
Dia buka pejabat dan rumahnya di Gopinatham.
Penduduk Gopinatham menyayangi Srinivas.
Pegawai yang lain mengemukakan tuntutan mereka.
Mereka minta bantuan kami untuk tangkap Veerappan.
Tapi dia ada kaedah lain.
PENDUDUK GOPINATHAM
Dia bersihkan dan mengubah suai kuil.
Dia bina rumah untuk penduduk tiada rumah.
Dia sediakan ubat untuk orang sakit.
Hantar wanita sarat untuk bersalin di hospital.
Semasa saya hamil, dia hantar saya.
Dia memang baik orangnya.
Dia bukan lelaki yang baik.
Tapi dia tunjukkan usaha.
Dia mahu tahu sebab penduduk layan Veerappan macam Tuhan
dan dia tahu jawapannya.
"Veerappan sangat baik dan menyayangi semua orang.
Dia selesaikan masalah penduduk kampung.
Saya perlu buat seperti yang Veerappan buat untuk mereka."
Adakah penduduk kampung percaya Veerappan atau Pegawai Srinivas?
Suami saya amat marah dengan Pegawai Hutan Srinivas.
Lebih ramai yang rapat dengan Srinivas dan sedikit demi sedikit maklumat bocor.
Srinivas mengawal PTK sepenuhnya.
BODHAMALAI 35 KM DARI KEM PTK GOPINATHAM
Hampir sebulan kami duduk di kaki gunung Bodhamalai.
Waktu itu musim luruh.
"Jika kita ke sana, tiada sesiapa dapat menjumpai kita.
Kita ada bekalan makanan. Kita tak perlu ke mana-mana."
Apabila melibatkan hutan,
alam semula jadi asyik berkomunikasi
dengan kami pada setiap saat.
Sekarang pun saya boleh dengar.
Geng itu amat fokus kepada alam semula jadi macam haiwan.
Mereka mungkin terlibat dengan perkara lain yang berbeza,
tapi tetap menumpukan pada pergerakan dan bunyi di dalam hutan.
Mereka tahu sebaik saja musuh masuk.
Burung pipit bising, bukan? Burung pipit nampak polis.
Sebaik saja burung pipit nampak polis, sekawan burung datang dan buat bising.
Kata dia, "Polis datang. Lari."
Bayangkan perasaan saya.
"Kenapa awak datang? Ada polis. Lari!" Kata dia.
Maklumat bahawa dia berteduh di Bodhamalai ialah maklumat
yang sempurna bagi Srinivas.
Keseluruhan 25 km lingkungan Bodhamalai dipenuhi dengan polis Tamil Nadu
dan Karnataka dari setiap arah.
Tapi Srinivas beri arahan ketat kepada semua pegawai polis,
"Jika kamu nampak Veerappan, jangan bunuh dia.
Jangan tembak dia."
Dia beritahu secara terbuka.
"Keluarlah, Veerappan. Saya takkan tembak awak."
Saya dengar Srinivas memanggil suami saya.
Saat yang tegang.
Saya juga hamil. Apa nak buat?
Dia berkata, "Membongkok dan jalan.
Ayuh ke arah utara dan larikan diri."
Kami pun menuruni Gunung Bodhamalai.
Suami saya tiba-tiba berkata, "Lebih baik awak menyerah diri.
Saya tak boleh buat apa-apa jika awak di sisi saya dalam situasi ini.
Polis takkan cederakan awak kerana awak hamil."
Kandungan awak berapa bulan?
Lapan bulan.
Saat yang amat menyayat hati.
PELARIAN YANG KEMAS VEERAPPAN LOLOS LAGI
Disebabkan Srinivas, Veerappan terlepas.
PTK dikepalai polis.
Namun, dia pegawai hutan.
Dia beri arahan kepada polis untuk tak menembak.
Kami amat geram dan marah.
Kami boleh tembak Veerappan waktu itu.
Ramai orang berkata,
"Dia arahkan agar tak tembak, jadi saya tak tembak."
Seolah-olah menyembunyikan ketidakcekapan mereka.
Jawapan yang tak kukuh.
Tapi pada masa sama,
Srinivas berjaya buat sekitar 20 orang ahli geng menyerah kalah.
Menyerah kalah kepada dia.
Mereka semua tinggal di rumah Srinivas di Gopinatham.
Boleh awak bayangkan Srinivas tidur dengan 20 orang di dalam bilik itu?
Ada sebabnya.
Srinivas mahu mereka berhubung dengan sepuluh kenalan yang tinggal.
Untuk tangkap Veerappan. Sasarannya besar.
Dua bulan saya dirawat di hospital.
Anak saya dilahirkan pada bulan kesepuluh.
Saya tinggal di rumah mak saya
hingga anak saya berusia lapan bulan.
Pada satu hari,
Srinivas menghampiri banglo. Saya nampak dia dari jauh.
Dia pegang pistol sama macam suami saya pegang.
Dia pegang pistol dan di belakangnya ada anak buah kami yang berbaris.
Sama macam mereka berjalan di belakang suami saya.
Saya rasa sedih memikirkannya.
Fikiran saya bercelaru untuk bersama suami saya.
Saya tak boleh hidup tanpa dia.
Saya tak boleh hidup tanpa berjumpa dia.
Saya amat menyayanginya
dan saya jadi ketagih.
Saya terima pesanan daripada dia
untuk tinggalkan anak kami kepada ibu bapa saya dan sertai dia.
Saya peluk anak saya dan cium dia.
Air mata saya mengalir.
Saya cakap, "Mak, tolong jaga anak saya sebentar.
Saya nak pergi berjumpa dia."
Polis tak cari saya.
Mereka takut ditembak oleh suami saya.
Mereka tak cari saya sehingga keesokan harinya.
Muthulakshmi melarikan diri ke hutan
dan ini menyebabkan rasa tak puas hati
yang ada dalam diri pegawai PTK semakin membara.
Tindakan Srinivas tak disenangi oleh beberapa pegawai PTK.
Mereka tak terima falsafah perdamaiannya dengan baik.
Ini menyebabkan pergeseran.
Srinivas satu-satunya pegawai yang ada kemajuan begini.
Pegawai lain tak dapat satu tangkapan pun.
Tak buat mana-mana individu serah diri.
Jabatan Polis Karnataka amat kecewa.
Untuk melepaskan rasa kecewa, mereka gubah cerita tentang Srinivas.
Mari ialah adik kesayangan Veerappan.
Srinivas mengambil dia
dan beri dia kerja sebagai jururawat.
Mari sangat mempercayai Srinivas.
Dia pernah minta Mariyamma untuk duduk di dalam jip pada pukul tujuh malam.
Penduduk kampung dan polis memerhatikannya.
Mereka mula bergosip.
Konstabel pun bercakap dengan terbuka.
"Srinivas ada hubungan sulit dengan Mariyamma."
Khabar angin tersebar di kampung.
Orang ramai kata Mari ialah perempuan simpanan Srinivas.
Tapi saya tak rasa dia jenis lelaki yang begitu.
Mereka perlu berdoa kepada dia. Dia amat jujur orangnya.
PIHAK BERKUASA ROHANI
Seseorang yang mulut tempayan pasti dah sebarkannya.
Di Kannada, ada perkataan "gaalimath."
Ia tersebar dengan meluas.
Gaalimath ialah…
X beritahu Y, Y beritahu Z dan A.
A beritahu kepada B, C, D dan seterusnya.
Berita tersebar dengan meluas.
- Semestinya Veerappan dapat tahu. - Betul.
Tepat sekali.
Dia menulis surat kepada Mariyamma.
"Seluruh dunia kenal Veerappan.
Saya tokoh terkemuka hari ini.
Saya memerintah hutan. Sayalah undang-undang rimba.
Apa yang awak buat di kampung ini?
Awak ada hubungan sulit dengan musuh saya, Srinivas.
Jika benar awak adik saya,
bunuh dia dengan menyiram minyak panas ke atasnya.
Jika awak adik saya, lakukannya. Jika tak, jangan jumpa saya lagi."
Sementara itu, polis soal siasat Mari
kerana berhubung dengan abangnya.
"Awak takkan jujur selagi tak direnjat dengan elektrik."
Mereka mengugut dia.
Gadis itu ketakutan.
Dia hilang harapan.
Seorang budak kata, "Mariyamma makan racun."
Saya kata, "Kami baru saja bercakap!"
"Tak, dia telan racun."
Di seberang jalan ada perigi.
Dia datang dan bersandar pada perigi.
Air matanya berlinangan.
Saya mendekati dia.
"Siapa suruh awak buat?
Kenapa lakukannya?" Dia menangis.
Dia dibawa ke hospital, tapi tak selamat.
Ketika dia dibawa pulang mati, Srivinas datang.
Yang lain menawarkan diri untuk mengusung mayat itu.
Dia kata, "Jangan dekat."
Dia kata, "Saya akan usung hingga ke pusara."
Saya ingat dengan jelas pegawai itu menangis di kubur.
Macam darah daging sendiri.
Khabar tentang kematian adiknya dikeluarkan dua hari kemudian.
Suami saya tak lalu makan hari itu.
Dia duduk bersendirian dan menangis.
Dia yakin bahawa Srinivas ialah punca kematian adiknya.
Nampak? Dia alami tekanan hebat
daripada rakan sekerjanya di jabatan hutan
di seluruh negeri bahawa, "Hidup awak dalam bahaya.
Serahkan tugas menangkap Veerappan kepada polis.
Apabila ada masalah, informan awak membelot."
Jadi, apa dia buat? Dia ada rancangan lain.
Katanya, "Tuan, beri saya 15 hari."
Untuk apa 15 hari itu?
Dia menunggu Arjunan untuk tiba.
ADIK VEERAPPAN
Srinivas rancang untuk guna Arjunan
dalam meyakinkan abangnya
untuk berhenti menjadi penjenayah.
Arjunan mempercayai pegawai hutan itu.
"Tolonglah serah diri. Kami tak hidup dengan aman disebabkan awak.
Mari sudah mati.
Seluruh keluarga terkesan.
Apa kata awak serah diri dan ubah hidup agar menjadi lebih baik?"
Suami saya balas,
"Baiklah, saya akan serah diri.
Awak bawa pegawai hutan itu dan serahkan dia kepada saya."
Dari Gopinatham, Srinivas berkaki ayam dan berjalan sejauh enam kilometer.
Arjunan dan pegawai hutan itu mendahului kami dengan penuh semangat.
Semasa mulakan, pegawai itu tergelincir dan jatuh.
Saya beritahu dia, ini petanda buruk.
"Kita semua akan mati juga nanti. Ayuh!"
Apa lagi saya boleh cakap?
Saya pun ikut.
PENDUDUK GOPINATHAM
Kami sampai ke laluan air.
Air paras buku lali dan kami perlu menyeberangi lopak.
Srinivas menapak di atas akar pokok dengan selipar.
Dia mahu basuh kakinya kerana sudah kotor.
Tiga tembakan.
Tembakan pertama, berdentum dan dia jatuh.
Mereka sangka saya nak serah diri selepas segala serangan mereka.
Kenapa nak serah diri kepada penyangak itu?
Sudah lama saya menantikan hari ini tiba.
Saya ambil tangan dia dan menetaknya.
Untuk dapat pingat dan anugerah,
kamu buat semua kekecohan ini?
Dia punca adik saya mati.
Saya simbah petrol pada mayatnya
dan membakarnya.
Amarah saya masih belum reda.
Kemudian, saya penggal kepadanya.
Saya simpan kepalanya sebagai cenderamata.
Beberapa orang yang saya jumpa…
Mereka tak boleh dipulihkan. Tiada persoalan tentang itu.
Berilah apa-apa kemudahan sekalipun,
sesetengah perangai tak boleh diubah.
Awak akan rasa teruk.
Awak rasa macam, "Sudah dijangka. Dia tak dengar cakap.
Kita sudah jangka. Dia tak dengar cakap."
Semua orang kecewa dan kata begitu sepanjang masa.
Mereka turunkan dia di kem.
Kaum wanita hadir, sentuh dia dan menangis.
Bagi kami, seorang lelaki baik dah mati.
Matlamatnya untuk memusnahkan? Sepatutnya mencipta.
Kenapa musnahkan dia?
Itu bukan orang yang berani. Tak kisah sesiapa pun orangnya.
Kepalanya dipenggal.
Wajahnya ialah ciri terbaiknya.
Mata dan senyumannya.
Itulah kecantikan sebenar.
Apa lagi nak dilihat apabila kecantikan itu dirampas?
Veerappan mungkin merasakan dia dianiaya,
tapi kenapa dia selalu membalas dengan kesalahan lain?
Kenapa? Sebab hutang darah hanya boleh ditebus dengan darah.
Kakak, awak maksudkan keadaan akan jadi lebih dahsyat?
Tak boleh dihentikan?
Terjemahan sari kata oleh Farah Iwani